На основу члана 38. став 2. Закона о јавним предузећима („Службени гласник РС“, број 15/16), члана 37. став 1. тачка 6. и 9. Статута општине Инђија („Службени лист општине Инђија“, број 9/13 – пречишћен текст и 7/18),

Скупштина општине Инђија, на седници одржаној дана 04. марта 2019. године, донела је

**О Д Л У К У**

**О СПРОВОЂЕЊУ ЈАВНОГ КОНКУРСА ЗА ИЗБОР ДИРЕКТОРА ЈАВНОГ ПРЕДУЗЕЋА ЗА ДИСТРИБУЦИЈУ ГАСА „ИНГАС“ ЈП ИНЂИЈА**

**Члан 1.**

Покреће се поступак избора директора Јавног предузеће за дистрибуцију гаса „ИНГАС“, ЈП Инђија, са седиштем у Инђији, Блок 63, објекат 14/II.

**Члан 2.**

Јавни конкурс за избор директора јавног предузећа из члана 1. ове oдлуке, у складу са Законом о јавним предузећима („Службени гласник РС“, број 15/16) и Уредбом о мерилима за именовање директора јавног предузећа („Службени гласник РС“, број 65/16), спровешће Комисија за спровођење конкурса за избор директора јавних предузећа чији је оснивач општина Инђија, именована Решењем Скупштине општине Инђија, („Службени лист општине Инђија“, број 14/16).

**Члан 3.**

Оглас о јавном конкурсу, који је саставни део ове oдлуке, објављује се у ''Службеном гласнику Републике Србије“, „Службеном листу општине Инђија“, најмање једним дневним новинама које се дистрибуирају на целој територији Републике Србије и на интернет страници општине Инђија.

Оглас о јавном конкурсу из става 1. овог члана, објављује се у „Службеном гласнику Републике Србије“, у року од осам дана од дана доношења ове oдлуке.

**Члан 4.**

Пријавa на јавни конкурс за избор директора јавног предузећа подноси се у року од 30 дана од дана објављивања јавног конкурса у „Службеном гласнику Републике Србије“, a рок почиње да тече наредног дана од дана објављивања конкурса.

**Члан 5.**

О реализацији ове одлуке стараће се Општинска управа општине Инђија.

**Члан 6.**

Ову oдлуку објавити у „Службеном листу општине Инђија“.

**СКУПШТИНА ОПШТИНЕ ИНЂИЈА**

Број:02-22/2019-I П р е д с е д н и к,

Дана,04. марта 2019. године

И н ђ и ј а Милан Предојевић

На основу члана 39. Закона о јавним предузећима („Службени гласник РС“, број 15/16) и члана 3. Одлуке о спровођењу јавног конкурса за избор директора Јавног предузећа за дистрибуцију гаса „Ингас“ ЈП Инђија, број:02-22/2019-I од 04. марта 2019. године,

Скупштина општине Инђија, објављује

**ЈАВНИ КОНКУРС**

**ЗА ИЗБОР ДИРЕКТОРА ЈАВНОГ ПРЕДУЗЕЋА**

**ЗА ДИСТРИБУЦИЈУ ГАСА „ИНГАС“ ЈП ИНЂИЈА,**

**Подаци о јавном предузећу:** Јавно предузеће за дистрибуцију гаса „Ингас“ ЈП Инђија,

Матични број: 08190135,

ПИБ: 100527313,

Седиште Јавног предузећа: Инђија, Блок 63, објекат 14/II,

Претежна делатност Јавног предузећа: 3522 Дистрибуција гасовитих горива гасоводом.

**Радно место:** директор Јавног предузећа за дистрибуцију гаса „Ингас“ ЈП Инђија. Директора Јавног предузећа именује Скупштина општине, на период од четири године, на основу јавног конкурса. Директор предузећа заснива радни однос на одређено време.

**Послови директора:** представља и заступа јавно предузеће, организује и руководи процесом рада, води пословање јавног предузећа, одговaра за законитост рада јавног предузећа, предлаже дугорочни и средњорочни план пословне стратегије и развоја и одговоран је за њихово спровођење, предлаже финансијске извештаје, извршава одлуке надзорног одбора, предлаже годишњи, односно трогодишњи програм пословања и одговоран је за његово спровођење, бира извршне директоре, бира представнике јавног предузећа у скупштини друштва капитала чији је једини власник јавно предузеће, закључује уговоре о раду са извршним директорима, у складу са законом којим се уређују радни односи, доноси акт о систематизацији, врши друге послове одређене законом, оснивачким актом и статутом јавног предузећа.

**Услови за именовање директора:**

1. да је пунолетно и пословно способно лице;

2. да има стечено високо образовање на основним студијама у трајању од најмање четири године, економске, правне или техничке струке, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;

3. да има најмање пет година радног искуства на пословима за које се захтева високо образовање из услова дефинисаних у тачки 2.;

4. да има најмање три године радног искуства на пословима који су повезани са пословима јавног предузећа;

5. да познаје област корпоративног управљања;

6. да има радно искуство у организовању рада и вођењу послова;

7. да није члан органа политичке странке, односно да му је одређено мировање у вршењу функције у органу политичке странке;

8. да није осуђиван на казну затвора од најмање шест месеци;

9. да му нису изречене мере безбедности у складу са законом којим се уређују кривична дела, и то:

- обавезно психијатријско лечење и чување у здравственој установи;

- обавезно психијатријско лечење на слободи;

- обавезно лечење наркомана;

- обавезно лечење алкохоличара;

- забрана вршења позива, делатности и дужности.

**Место рада:** Инђија, Блок 63, објекат 14/II.

**Стручна оспособљеност**, знање и вештине оцењују се у изборном поступку увидом у податке из пријаве и доказе уз пријаву на јавни конкурс, који у складу са Законом o јавним предузећима („Службени гласник РС“, број 15/16) и Уредбом о мерилима за именовање директора јавног предузећа („Службени гласник РС“, број 65/16), спроводи Комисија за спровођење конкурса за избор директора јавних предузећа чији је оснивач општина Инђија, именована Решењем Скупштине општине Инђија, („Службени лист општине Инђија“, број 14/16).

**Рок за подношење пријава:** пријавa на јавни конкурс за избор директора јавног предузећа подноси се у року од 30 дана од дана објављивања овог конкурса у „Службеном гласнику Републике Србије“, a рок почиње да тече наредног дана од дана објављивања.

**Пријава на јавни конкурс садржи:** име и презиме кандидата, датум и место рођења, адресу становања, податке о образовању, податке о врсти и дужини радног искуства с кратким описом послова на којим је кандидат радио до подношења пријава на јавни конкурс и одговорности на тим пословима, податке о стручном усавршавању и податке о посебним областима знања.

**Докази који се прилажу уз пријаву на јавни конкурс:**

1. извод из матичне књиге рођених;
2. уверење о држављанству;
3. доказ о пословној способности (потврда Центра за социјални рад);
4. диплома о стеченом високом образовању;
5. исправе којима се доказује радно искуство (потврде или други акти из којих

се доказује да лице има најмање пет година радног искуства на пословима за које се захтева условом дефинисано високо образовање);

1. исправе којима се доказује радно искуство на пословима који су повезани са

пословима јавног предузећа (потврде или други акти из којих се доказује да лице има најмање три године радног искуства на пословима који су повезани са пословима јавног предузећа);

1. исправе којима с доказује да лице има радно искуство у организовању рада

и вођењу послова (потврде или други акти из којих се доказује да лице има радно искуство у организовању рада и вођењу послова) ;

1. изјава лица дата под материјалном и кривичном одговорношћу да није члан

органа политичке странке, односно да му је одређено мировање у вршењу функције у органу политичке странке, оверена у складу са законом;

1. уверење надлежног органа да лице није осуђивано на казну затвора од најмање

шест месеци;

1. уверење надлежног органа да му нису изречене мере безбедности у складу са

законом којим се уређују кривична дела, и то:

- обавезно психијатријско лечење и чување у здравственој установи;

- обавезно психијатријско лечење на слободи;

- обавезно лечење наркомана;

- обавезно лечење алкохоличара;

- забрана вршења позива, делатности и дужности.

Сви докази прилажу се у оригиналу или у фотокопији која је оверена у складу са законом.

**Адреса на коју се подносе пријаве на јавни конкурс**: Пријаве на јавни конкурс са неопходном документацијом и доказима о испуњености услова подносе се Комисији за спровођење конкурса за избор директора јавних предузећа чији је оснивач општина Инђија, у затвореној коверти на адресу:

Комисији за спровођење конкурса за избор директора јавних предузећа чији је оснивач општина Инђија, улица Цара Душана 1, 22320 Инђија,

са назнаком: Пријава на јавни конкурс - НЕ ОТВАРАЈ

Неблаговремене, неразумљиве и пријаве уз које нису приложени сви потребни докази, Комисија за спровођење конкурса за избор директора јавних предузећа чији је оснивач општина Инђија, одбациће закључком против кога није допуштена посебна жалба.

**Подаци о лицу задуженом за давање обавештења о јавном конкурсу:** Лице задужено за давање обавештења о јавном конкурсу је Никола Малић тел. бр. 064/ 6828965

Овај оглас објавити у „Службеном гласнику Републике Србије“, у „Службеном

листу општине Инђија“, најмање једним дневним новинама које се дистрибуирају на целој територији Републике Србије и на интернет страници Оптшине Инђија [www.indjija.net](http://www.indjija.net)

О Б Р А З Л О Ж Е Њ Е

Правни основ за доношење Одлуке о спровођењу јавног конкурса за избор директора Јавног предузећа за дистрибуцију гаса „Ингас“ ЈП Инђија садржан је у члану 38. став 2. Закона о јавним предузећима („Службени гласник РС“, број 15/16) и у члану 37. став 1. тачка 6. и 9. Статута општине Инђија („Службени лист општине Инђија“, број 9/13– пречишћен текст и 7/18).

Чланом 38. став 2. Закона о јавним предузећима прописано је да одлуку о спровођењу јавног конкурса за избор директора јавног предузећа чији је оснивач јединица локалне самоуправе доноси орган јединице локалне самоуправе надлежан за именовање директора јавног предузећа, на предлог надлежног органа јединице локалне самоуправе.

Чланом 37. став 1. тачка 6. Статута општине Инђија регулисано је да Скупштина

општине доноси прописе и друга општа акта, а тачком 9. дефинисано је да Скупштина општине именује и разрешава директоре јавних предузећа, чији је оснивач.

Чланом 36. став 3. Закона о јавним предузећима прописано је да оглас о јавном конкурсу садржи нарочито: податке о јавном предузећу, пословима, условима за именовање директора јавног предузећа, месту рада, стручној оспособљености, знањима и вештинама које се оцењују у изборном поступку и начину њихове провере, року у коме се подносе пријаве, податке о лицу задуженом за давање обавештења о јавном конкурсу, адресу на коју се пријаве подносе, као и податке о доказима који се прилажу уз пријаву.

Чланом 37. став 1. Закона о јавним предузећима прописано је да рок за објављивање огласа у "Службеном гласнику Републике Србије" не може бити дужи од осам дана од дана доношења одлуке о спровођењу јавног конкурса за избор директора јавног предузећа. Ставом 2. истог члана регулисано је да пријава на јавни конкурс за избор директора јавног предузећа подноси се у року од 30 дана од дана објављивања јавног конкурса у "Службеном гласнику Републике Србије", а ставом 3. истог члана регулисано је да неблаговремене, неразумљиве и пријаве уз које нису приложени сви потребни докази, Комисија одбацује закључком против кога није допуштена посебна жалба.

Чланом 39. наведеног закона регулисано је да оглас о јавном конкурсу за избор директора јавног предузећа чији је оснивач аутономна покрајина или јединица локалне самоуправе објављује се у "Службеном гласнику Републике Србије", у гласилу аутономне покрајине, односно јединице локалне самоуправе, у најмање једним дневним новинама које се дистрибуирају на целој територији Републике Србије, као и на интернет страници надлежног органа аутономне покрајине, односно јединице локалне самоуправе.

Одлуком о спровођењу јавног конкурса за избор директора Јавног предузећа за дистрибуцију гаса „Ингас“ ЈП Инђија покреће се поступак избора директора јавног предузећа за дистрибуцију гаса „Ингас“ ЈП Инђија.

Чланом 2. Одлуке је дефинисано да ће јавни конкурс за избор директора јавног предузећа, у складу са Законом о јавним предузећима и Уредбом о мерилима за именовање директора јавног предузећа („Службени гласник РС“, број 65/16), спровести Комисија за спровођење конкурса за избор директора јавних предузећа чији је оснивач општина Инђија.

Чланом 3. регулисано је да је оглас о јавном конкурсу, саставни део Одлуке и да

се исти објављује у ''Службеном гласнику Републике Србије'“, „Службеном листу општине Инђија“, најмање једним дневним новинама које се дистрибуирају на целој територији Републике Србије и на интернет страници Оптшине Инђија, као и да се Оглас о јавном конкурсу објављује у „Службеном гласнику Републике Србије“, у року од осам дана од дана доношења ове Одлуке.

Чланом 4. регулисано је да се пријава на јавни конкурс подноси у року од 30 дана од дана објављивања јавног конкурса у „Службеном гласнику Републике Србије“, a рок почиње да тече наредног дана од дана објављивања конкурса.

Даље је регулисано да се о реализацији ове Одлуке стара Општинска управа општине Инђија.

С обзиром на напред наведено предлаже се Скупштини Општине Инђија да Одлуку о спровођењу јавног конкурса за избор директора Јавног предузећа за дистрибуцију гаса „Ингас“ ЈП Инђија, усвоји у тексту како је дат у материјалу.

Одељење за правне и скупштинске послове